Stați!
- Nu mă băgați în seamă. - Mă scuzați, domnule!
Unde este Tanya?
Trebuie să închid. Sunt aici părinții.
- Unde este Tanya? - Nu-ți face griji!
Serios, Tanya e bine.
Nu a pățit nimic. Calm!
Calm pe dracu', Lopera!
Am dus-o la spital pentru a fi consultată.
- Care spital? - Cel clinic. E în regulă.
Nu au atins-o.
Au vrut doar s-o sperie.
- Străini? - Da.
A spus că erau străini.
Aparent au dus-o într-un loc viran,
i-au pus un pistol la cap și au obligat-o să se dezbrace.
Leo, hai să mergem. Haide!
Am sunat la aeroporturi, gări...
Au plecat deja, la naiba!
Facem tot ce putem.
L-am sunat pe ministrul de interne.
Este prioritatea noastră.
- Tanya, scumpo! - Bună, dragă!
Cum te simți?
Sunt bine.
Ești sigură?
Suntem aici, scumpo!
Am făcut pe mine.
E în regulă.
Am făcut pe mine
când mi l-au pus aici, tată.
FAMILIA FARAD
Știți cum e, ce dracu'! Crede orice.
Și au păcălit-o. Au păcălit-o, nenorociții!
- Nu ar trebui să o ducem în camera ei? - Nu, e bine.
Situația va escalada. Îl cunosc pe Leo și va fi nebunie.
Ce i-au făcut...
Ne provoacă. Cel mai rău lucru pe care-l putem face e să reacționăm.
Dacă pot face ceva...
Ajută-mă!
Au spus că sunt francezi de la Polygram.
O plăceau ca artist.
Îi cunoșteau cântecele.
De unde, dacă nimeni nu le-a ascultat?
Au zis că cineva le-a dat un demo.
De unde să știu?
- Sora mea e o idioată. - Nu, nu este.
Are 20 de ani și visuri mari.
Nimeni n-a adus-o cu picioarele pe pământ.
Sunt sigur c-au fost marocani.
Nu-mi pasă dacă erau marocani, algerieni sau sârbi!
- Mawad i-a trimis! - Nu știi asta.
Sigur că știu! Și știi de ce a făcut asta?
Pentru iahtul ăla oferit de tine, pe care n-am vrut să i-l vând!
Leo, nu începe iar cu asta!
Vezi ce cauzează tâmpeniile tale? Vezi?
Destul, Leo, te rog!
Tată, dacă a fost Mawad, va plăti.
Da? Ce vei face?
Îl vei împușca?
Poliția a spus ceva?
Nu vor găsi pe nimeni.
Trebuie să ne asigurăm mai întâi.
Dar cineva a pus un pistol nenorocit la capul surorii mele!
Hugo, este și sora mea.
Ce are de câștigat Mawad din asta?
Răzbunare.
E bolnav!
Încearcă să ne provoace.
Exact.
Vrea să atacăm.
Cred că cel mai bine ar fi
ca tata să se întâlnească cu el.
- Ce dracu' spui? - Mă lași să vorbesc?
Tată!
Dacă a fost el, îți vei da seama.
- Îl voi bate măr! - Leo, controlează-te!
După ce te întorci, vom găsi o soluție împreună.
Ei bine, eu cred că,
dacă acționăm din impuls,
vom face exact ce-și dorește.
Carmen avea dreptate.
Trebuia să demonstrăm că Farazii nu acționează impulsiv.
Trebuia să ne păstrăm cumpătul.
Pentru că ăsta e întotdeauna cel mai bun semn de putere.
Drept cine mă iei?
Vreun mafiot Camorra care trimite mici mesaje?
Crezi că sunt prost?
Mă cunoști prea bine, Leo.
Eu nu avertizez, eu acționez.
- Ar trebui să știi asta. - Da.
Ca atunci când ai trimis golanii la mine acasă.
Poftim?
Au fost serviciile secrete marocane.
Întreabă-i pe cei de la CESID.
Îți spun asta pentru că ne cunoaștem de mai bine de 20 de ani.
Dacă ești supărat că iranienii
ți-au tras-o cu cele opt milioane, du-te la terapie.
- Terapie? - Da, terapie.
Pentru că, dacă se întâmplă ceva cu familia mea,
o entorsă la tenis sau diaree după paella, știi ce voi face?
- Mă vei împușca? - Nu.
Mă voi duce în Irak și-i voi spune lui Sadam Hussein
că l-ai trădat cu iranienii.
De cât timp sunt în război?
Cinci, șase, șapte ani?
Să afle că prietenul lui Mawad
a vândut piese pentru aeronavele care au bombardat Bagdadul,
l-ar cam enerva, nu-i așa?
Nu te va crede.
Pot fi foarte convingător.
Fără nicio dovadă?
Am dușmani peste tot, Leo.
Multă lume mă calomniază.
Saddam știe asta.
Nu te va crede.
Să nu zici că nu te-am avertizat!
Mă ameninți?
Vrei să fac pe mine ca fiică-ta?
Leo a încercat.
Și-a dat silința.
Dar, uneori, planurile nu funcționează și totul se înrăutățește.
Acea bătaie a fost doar aperitivul.
Domnule Farad!
Vă rog!
Pentru că adevărata dramă se petrecea la 1.000 de km depărtare.
CASTELUL MONACO
Vă amintiți de Khalid și de armele pe care le-am dus în Algeria?
Se pare că avea un plan foarte patriotic.
Foarte elaborat.
Terorism de clasă, din anii '70.
Acesta este un atac în numele
FPEP!
Și Khalid nu s-a putut gândi la ceva mai bun decât să îl desfășoare
exact când Tanya a fost la un pas de viol.
Mișcați! Haideți!
Mișcați!
Aproape două ore, ce tupeu!
Urmez ordinele.
Ordine, pe dracu'!
Unde mergeți?
Aveți un vizitator.
- Cine? - De la CESID.
Veniți cu mine!
Care naiba-i treaba cu Mawad?
L-am bătut pentru că e ticălos!
Urmează să-l apere ministrul justiției?
Pentru cine lucrezi la CESID?
Nu sunt aici pentru Mawad.
Nu? Ce coincidență!
Imediat ce l-am bătut, toată lumea s-a supărat!
Dar din moment ce e preferatul vostru...
Poftim?
... în următoarele 48 de ore.
- Ce naiba e asta? - Tu să-mi spui.
O listă cu numele lor va fi dată autorităților...
Ce naiba?
... și presei.
Dacă Israelul genocidelor refuză să negocieze,
vom începe să executăm ostatici,
începând cu cei care dețin pașapoarte israeliene.
- Prietenul tău, Khalid... - „Prietenul meu, Khalid.”
„Prietenul meu, Khalid...”
Nu știu ce-ți închipui,
dar nu am nimic de-a face cu asta.
Astea au fost făcute
acum cinci luni.
Chiar înainte ca situația din Nicaragua să explodeze.
Dacă insinuezi că am fost implicat,
atunci nu mă cunoști.
Atunci de ce a venit să te vadă?
Ca să mă certe.
- Să te certe? - Da.
Ca să mă critice
pentru că i-am ajutat pe americani în Nicaragua.
Așa e Khalid. O ia personal atunci când prietenii lui lucrează
pentru imperialism. I-am tot spus: „Te iubesc,
- ... „dar sunt un om de afaceri.” - Uite,
nu știu ce ați pus la cale voi doi...
Jur pe copiii mei că asta a fost tot!
Nu-mi pasă!
Nu îmi pasă.
Pentru că nu sunt aici din cauza CESID. Guvernul m-a trimis.
Sunt trei familii spaniole în acel hotel.
Și, după cum îți poți imagina, nu sunt familii spaniole oarecare.
Așa că-l vei suna pe prietenul tău și-i vei cere să-i elibereze.
Nu am cum să dau de Khalid!
Găsește o soluție!
Pentru că dacă se întâmplă ceva cu ei,
îți vom distruge viața!
Avem dovezi care să vă bage în închisoare pentru 30 de ani.
Pe tine și pe fiica ta, Sara.
Și soția ta va rămâne fără niciun ban,
pentru că îți vom confisca conturile,
mașinile, proprietățile, iahturile...
Iahtul. Am doar unul.
Iahtul, atunci.
Pașaportul.
PAȘAPORT STATELE UNITE ALE AMERICII
Pe acolo. Du-te!
Pașaportul.
Toți evrei?
Cetățeni israelieni.
- Pe aici. Să mergem. Haideți! - Haideți!
Cum merge treaba? Terminat.
Nu separați familiile!
Nu-mi trebuie europeni.
Câte pașapoarte sioniste?
Douăzeci și patru.
Ăsta e cel mai bătrân?
Doamne, nu!
Nu vreau să creez un conflict social în Marbella.
Mawad și cu mine ne cunoaștem de mulți ani și...
Desigur, domnule delegat.
Nimeni nu vrea probleme.
Aveți cuvântul meu, ne vom ocupa noi. Nu vă faceți griji!
Delegatul guvernului vrea să rezolv situația.
Bine.
De ce nu i-ai spus ce s-a întâmplat cu Tanya?
Asta nu va rezolva nimic, Hugo.
Sigur.
Așa că ne ploconim în fața lor?
Destul, Hugo!
Mawad, CESID și jumătate din Marbella sunt împotriva noastră.
Acum vrei să te lupți și cu guvernul?
Draga mea!
Nu, ascultă-mă!
Nu este vina ta.
- Ba da, este. - Nu, nu e.
Dacă nu aș fi fost atât de... Lasă-mă în pace!
- Tanya, vino aici! - Nu!
Haideți cu mine!
Nu pot lupta pe două fronturi în același timp, Khalid și Mawad.
Mawad cheamă pe toată lumea.
Atunci trebuie să-l oprim.
Vorbește cu Jerome și fă-l să stabilească un preț.
După tot ce i-a făcut Tanyei?
I-am dat o jumătate de diazepam.
Pe toți sfinții, Hugo! Nu mai exagera!
Exagerez? Eu?
Da, tu!
Mereu încerci să te revanșezi pentru că ai fost la Mawad.
A fost vina ginerelui tău.
Ei bine, ai putea învăța ceva de la el.
Ce să învăț? Cum să manipulez?
Nu. Cum să te controlezi.
Mamă, vreau doar să fim respectați.
Da.
Noi sau tu?
Poftim?
Dragule, oamenii îi respectă pe cei care rezolvă lucruri.
Oamenii îi respectă pe cei care își impun voința.
Vă așteaptă în hol.
Foarte bine.
Am alertat toate unitățile.
Nu trageți, nu trageți!
- Ce se întâmplă? - Doi ostatici au scăpat.
Și tu ce păzești?
Mișcă!
Rămâneți calmi!
Vă rog!
Să rămânem calmi. Trebuie să vorbim.
Nu mai negociem!
Dacă organizația sionistă nu răspunde,
dacă nu îi eliberează pe cei 55 de frați FPEP
în următoarea jumătate de oră,
vom începe să executăm ostatici!
Acesta e ultimul nostru avertisment!
Vreți să vă plătim despăgubiri?
Nu e o despăgubire.
Sara, tatăl tău a înnebunit.
L-a bătut pe domnul Mawad.
L-a rănit.
Nimic nu poate compensa agresarea domnului Mawad.
Asta ar fi o achiziție.
Ce cumpărăm?
Ați cumpăra iertarea domnului Mawad
și dreptul lui legitim
de a se răzbuna.
Și cum rămâne cu sora mea?
Îmi pare foarte rău, dar domnul Mawad nu a avut nimic de-a face cu asta.
Și cât ar costa această achiziție?
Și ce vrei de la mine?
Te sun, deci e ceva urgent.
Nu pot face nimic, Leo.
Khalid și-a pierdut mințile.
Va răspunde dacă îl suni tu.
Am încercat deja.
Atunci mai încearcă!
Arafat e furios. Arătăm ca niște teroriști.
TELEFON
Monzer, trebuie să-i scot pe spanioli de acolo.
Provin din familii puternice, înțelegi?
CESID mă hărțuiește tot timpul.
Și eu sunt sub presiune.
Mai ales după ce l-ai bătut pe Mawad.
Ce legătură are cu asta?
Totul.
Mawad încă e supărat din cauza banilor de la iranieni, bine?
E un gunoi!
Care este, de asemenea, protejat de CIA.
Ai ridicat mâna la el, ce-a fost în capul tău?
În momentul ăsta, problema mea e Khalid!
Nu. Rezolvă treaba cu Mawad, apoi discutăm despre Khalid.
Bine?
Deci?
Mă ocup.
CESID nu ne va lăsa în pace.
Khalid nu va ucide pe nimeni.
Bineînțeles că nu.
Hai să mergem!
Vino cu mine!
Nu. Vă rog!
Nu, nu, merg cu el.
- Nu vă faceți griji, vă rog! - Nu!
Din păcate, oamenii voștri
refuză să negocieze.
150.000 de dolari este o sumă imposibilă.
Imposibilă?
După tot ce ați făcut!
O sută de mii de dolari mi s-ar părea o sumă rezonabilă.
E distractiv să negociezi cu banii altora, nu-i așa, cumnate?
Ajutați-mă să înțeleg!
Pentru că ați lăsat-o pe sora mea dezbrăcată,
speriată și plângând pe un teren viran plin de drogați,
nu plătiți nimic.
Dar cât ziceați că valorează bătaia încasată de Mawad?
O sută de mii de dolari?
Acesta este prețul iertării.
Ei bine, din moment ce o vom cumpăra,
merităm un bonus.
- Nu-i așa? - Un bonus?
Ce bonus?
Acest bonus!
- Cât de prost ești? - Să fugim!
Haide!
Idiotule!
Urcă!
Leo, mai este timp.
Vei transforma familia într-o armată? Vrei să-i dai lui Hugo o pușcă?
E prea târziu, Carmen.
Nu, Leo...
Nu, nu, nu...
O să fie ucis! Te rog!
Pușca este pentru Oskar.
O idee la fel de proastă. Asta îl va umili pe Hugo.
- E timpul, Carmen. - Leo!
Leo, te rog!
Poliția îndeamnă la calm, dar...
Poftim!
- Mergem la Mawad. - Pentru numele lui Dumnezeu!
Și eu?
Tu rămâi aici.
- De ce? - De ce?
Ai făcut destule prostii!
Sara!
Îl vor ucide.
Nu, Khalid nu este nebun.
Nu trageți!
Nu, nu se poate!
Unchiul Khalid, dragul unchi Khalid, a fost capabil să ucidă.
Și când ajungi în acel punct, totul se duce de râpă...
Planuri, strategii, chiar și bunul simț.
Nu vă e cald?
E foarte cald, nu-i așa?
Am nevoie de apă. O să beau puțină apă.
Nu e bine că transpir așa.
O să fac un duș, dragă.
Leo!
Tată!
- Leo! - Tată!
- Ajutați-mă! - Tată!
Când bunul simț se termină,
rămâne doar haosul.
Și când vine haosul,
tot ce poate merge prost, va merge și mai rău.
Hugo, termină!
Nu a fost infarct, copii.
Ei cred că a leșinat din cauza stresului din ultimele zile.
Putem intra să-l vedem?
Nu. Cât timp e aici
și până se trezește, voi fi singura care îl va vedea.
Vreau să se odihnească.
Are nevoie de pace și liniște.
Ce ar trebui să facem între timp?
Vorbiți între voi
și reparați ce-ați stricat.
Te referi la Mawad?
Mawad nu va accepta nicio ofertă.
Atunci găsește o soluție!
Și dacă vrea un milion în loc de 150.000, e problema voastră!
Oricum vor fi banii voștri într-o zi.
Tata a spus că nu există cale de întoarcere.
Sara, găsește o soluție!
Rezolvă asta, te rog!
- Dar, mamă, uite... - Hugo!
Tatăl tău ar putea muri.
Chiar nu înțelegi asta?
Doamne!
Mawad nu va accepta o înțelegere, chiar dacă i-am da un milion.
Mai ales că tata e în spital.
Știe că Hugo e un prost.
Ai auzit-o pe mama ta. Trebuie să rezolvăm asta.
Suntem terminați, Oskar!
Sara!
Ești bine?
Mai bine?
Să mergem la doctor?
Nu este nevoie.
Bine, dar dacă tot suntem aici...
Sunt însărcinată.
Poftim?
Sunt însărcinată.
Exact ce ne lipsea, nu?
Crezi că-mi pasă?
Nu știu dacă-ți dai seama cât de gravă e treaba.
Ba da.
Trebuie să faci ceva.
Se scurge timpul, Carmen. Depinde de tine.
Se spune că copiii aduc noroc, nu?
În această familie, ar trebui să aducă un lansator de grenade.
Nu-ți face griji!
Totul se va rezolva.
Nu de data asta, Manuel.
Dacă Hugo nu și-ar fi pierdut cumpătul, am fi încheiat acordul.
Nu-l învinovăți pe Hugo.
E vina ta că și-a pierdut cumpătul.
I-a picat prost mersul la Mawad
și acum vrea să-și facă dreptate.
Sigur. E mai bine să fiu eu de vină, nu?
Asta e problema cu familia asta.
Toată lumea vrea să se justifice,
se ceartă, se întrec, se trag pe sfoară.
De ce nu pleci?
Cu Sara.
Fiți independenți!
Ia o casă! O să fiți părinți, nu-i așa?
Ați rămâne în afaceri din exterior.
Sara nu o să vrea.
Dar acum sunteți o familie.
Nu vreau să-ți cer o favoare.
Ci un gest de bunăvoință.
Ai venit până aici
ca să-mi ceri un gest de bunăvoință?
E ultimul lucru pe care ți-l voi cere.
Îl cunoști pe Leo de 20 de ani.
A fost mereu acolo când ai avut nevoie de el, Monzer.
Știu, Carmen.
Atunci fă ceva!
Khalid și-a pierdut mințile.
Nu ascultă pe nimeni.
Spune-i că Leo este în stare gravă.
Dacă nu crede, poate suna la spital sau pe mine.
Khalid are mari probleme.
- Chiar acum, nu cred... - Doar spune-i!
Spune-i că prietenul său, Leo, ar putea muri
și eliberarea ostaticilor
ar putea fi ultimul lucru pe care îl poate face pentru el.
Te rog!
Uite!
Nu trebuie să mergem departe.
Există câteva case grozave în San Pedro de Alcántara.
Și în spatele portului.
Uită-te la a doua.
- Nu-ți place casa noastră. - Îmi place.
Dar e timpul să ne concentrăm pe noi.
Pe familia noastră.
Și eu așa cred.
M-am gândit la un plan.
Vreau să-l înșeli pe Mawad.
Poftim?
Câștigă-i încrederea!
Nu se va înțelege niciodată cu un Farad.
Nu cu fratele meu, cu tatăl meu sau cu mine.
Ne disprețuiește.
Dar tu nu duci povara ăsta.
Sunt soțul tău.
Nu ai același nume, nu ai un trecut.
Ești o foaie albă, cum a spus tata.
Fă-l pe Mawad să creadă că tu ești viitorul acestei familii.
Tatăl meu este bolnav.
Hugo este un prost, iar eu sunt femeie.
Știe că ești ambițios.
Ai crescut orfan și ai ajuns atât de departe.
Așa.
Vrei să-i spun că, din moment ce voi fi șeful într-o zi,
ar trebui să uite de bătaia tatălui tău.
- Oferă-i o înțelegere. - Care?
Să împărțim piețe cu el.
Dacă spun asta, mă va testa.
Orice e nevoie ca să salvăm familia, Oskar.
Tatăl tău ne va ucide dacă va afla.
Știi cât de nervos a fost cu Hugo și iahtul.
Nimeni nu trebuie să știe.
Asta ar rămâne între noi.
Doar tu și eu.
Ca o echipă.
Atunci hai să mergem la Mawad împreună.
Sunt fiica lui Leo Farad.
În lumea arabă,
practic, fac parte dintr-un clan.
Dar tu ai putea fi trădător.
Bine.
Dar dacă suntem o echipă, hai să fim independenți.
Începem cu casa noastră.
Alege-o pe cea pe care o vrei.
Hei...
Bună!
Cum ești?
- Bine. - Bine?
De cât timp sunt aici?
De patru zile.
Ce dracu' mi-au dat?
Mă simt de parcă am fost lovit de un tren.
Ai fost foarte bolnav.
Ți-au dat o mulțime de sedative.
- Din cauza chestiei cu sângele? - Nu.
Leucemia este sub control.
Dar tot stresul o va declanșa dacă nu o iei ușor.
Hei!
- Unde te duci? - Vreau...
- Vreau să mă întind. - Nu.
Stai nemișcat până vine doctorul.
Ne-ai speriat de moarte.
Așa că liniștește-te, bine?
Calmează-te sau mă internează și pe mine.
Ce s-a întâmplat cu Mawad?
Nimic.
Și Khalid?
Nimic.
Am visat că totul s-a rezolvat.
Știi cine m-a ajutat?
CIA.
CIA
sau Gina?
Sunt singurii care îl pot controla pe Mawad.
Ia te uită la ea!
Tată!
Iubito!
Mă bucur mult să te văd!
Superbă.
- Cum te simți? - Bine.
Ne-ai speriat destul de tare.
- Și frații tăi? - Sunt bine.
Totul se va rezolva.
Mă duc să iau niște cafea.
- Bine, mamă. - Relaxează-te!
Ascultă-mă!
Mama a spus să nu vorbim despre muncă.
Am un plan.
Da?
Tată, nu-ți face griji!
Oskar și cu mine vom rezolva asta.
Ai încredere în mine.
Vino aici!
Repede!
Privirea înainte! Bine.
- Ești înarmat? - Nu.
Caută-l la picioare!
Cairo?
Vorbim cu guvernul egiptean.
N-am cerut să merg în Egipt.
Guvernul israelian refuză orice înțelegere cu FPEP.
Asta ne pune într-o situație delicată.
Nu mai vrem victime
și de aceea vă oferim o soluție intermediară.
Nu vreau soluții intermediare!
Un avion cu toate garanțiile.
Zburați spre Istanbul, guvernul turc a promis
să respecte orice destinație finală alegeți.
Ai crezut că facem toate astea ca să fugim?
Știu de ce ați făcut toate astea.
Vreți să-i ajutați pe prietenii din închisoarea israeliană,
dar trebuie să fiți realiști.
Singura opțiune este să urcați în avion,
să evadați și să găsiți o altă modalitate de a-i ajuta.
Sau să vă alăturați lor în închisoare.
Un Musabil nu merge la închisoare.
Știi de ce?
Pentru că se consideră deja mort.
Atunci asta va fi o victorie pentru Israel.
Asta vreți?
Este alegerea dvs, domnule Khalid.
Nu înțeleg.
E plin de turiști.
Chiar vrei să începem să-i aruncăm de la balcoane?
Dacă faceți asta,
întreaga lume vă va condamna,
ceea ce e mult mai rău pentru Palestina.
E în regulă, Jerome, e în regulă.
Lasă-l să vină!
Putem vorbi?
Deci sunt destul de disperați ca să te trimită pe tine?
Nu m-a trimis nimeni.
Alo?
- Pari puternic pentru un om pe moarte. - Khalid!
Monzer mi-a spus că
l-ai făcut să creadă că ești pe moarte
ca să vezi dacă mă poți convinge.
Nu, frate!
Chiar sunt distrus. Ascultă-mă,
am nevoie să-i eliberezi pe acei oameni.
Nu vor să negocieze, Leo!
Nu le pasă dacă îi omor!
N-o face, pentru numele lui D-zeu!
Nu e decizia mea, ci a poporul palestinian
care a fost colonizat, strămutat.
Nu, Khalid. E decizia ta.
Tu ai hotărât să te implici.
Tu ai ales asta.
Pentru că mi-am luat un angajament.
Khalid, tu nu ești nebun, ești un luptător.
Este o operațiune, nu martiriu.
Dacă a mers prost, retrage-te!
Știi ceva, Leo?
Sunt aici de cinci zile și nimeni nu m-a sunat să mă susțină.
Doar ca să-mi ceară favoruri.
Khalid...
Nu-ți reproșez nimic, Leo.
Ești în spital.
Dar cu toți prietenii pe care îi am...
Nimeni.
Trăim vremuri ciudate.
Vremuri cu trădători și ipocriți.
Și știi ce, Leo?
Nu sunt nici trădător,
nici ipocrit.
Nu ești nici fanatic.
Leo e în spital.
Dacă moare în timpul acestui război, nimic nu-l va opri pe Hugo.
- E un mucos. - Da.
E un mucos.
Dar e și ca un orb cu o armă în mână.
Și ar putea moșteni afacerea.
Poți insista să-ți plătească unu, două,
cinci milioane, oricât vrei.
Dar asta doar îi va umili.
Pe cine reprezinți?
Pe Sara?
Mă reprezint pe mine însumi.
Și cine ești tu?
Un instructor de aerobic din Madrid?
Aș putea fi aliatul tău.
Nu am nevoie de aliați.
Ce zici dacă te acopăr data viitoare
când un iranian te lasă baltă?
În loc să luptăm pentru napalm,
împărțim profitul.
Nu ai tu atâta putere.
Dar o pot obține
dacă mă ajuți.
Următoarele nume, veniți cu mine!
Rosana Lopez!
Acolo.
Gregoria Alonso!
Du-te!
Mișcă-te!
Rubén Notario!
Acolo! Du-te!
Joan Varellas.
Se pare că s-a ajuns la o înțelegere
pentru eliberarea treptată a ostaticilor.
Familiile spaniole au fost eliberate primele,
înainte ca răpitorii să plece spre Orientul Mijlociu.
Detaliile privind negocierile
vor fi făcute publice în următoarele ore.
La Washington, Casa Albă a declarat
că dezaprobă orice înțelegere care ar garanta imunitate
teroriștilor FPEP.
Uite, sunt acolo!
Fetița mea!
Tanya!
- Încă e slăbit. - Draga mea!
Ce faci, tată?
Ce strângere de mână? Pupă-mă!
Frumosule!
Abia am așteptat să ieși.
Și eu, dragă.
Ce mai faci, Leo?
Carmen mi-a spus deja
despre afacerea ta cu Mawad.
50.000 de dolari.
Simbolic, ca să dăm totul uitării.
- Mawad nu uită niciodată. - Tată!
Ce contează e că nu mai avem neînțelegeri.
Și cum le vom evita?
Pot fi intermediar, dacă mă lași.
Dacă trebuie să beau o cafea cu el,
pot să o fac, nicio problemă.
El va fi linia noastră directă către Mawad.
Nu avem altă opțiune.
Atâta timp cât face doar asta.
Ce se întâmplă?
Nu ai încredere în mine?
De ce nu ar face-o?
Îi vei oferi primul nepot.
- Poftim? - Așa e.
Serios?
E minunat!
Mamă-soacră!
Să nu plângi, bine?
În seara asta vom mânca la Don Carlos.
Să sărbătorim. Fac cinste.
Hugo!
Subtitrarea: Adriana Ciorceri
Redactor Cristian Brînză